馬蹄蟹

馬蹄蟹，又叫鱟，譽為活化石。好多人以為佢係蟹，但佢其實同蜘蛛、蠍子、三葉蟲係親戚。現存嘅鱟種類得返存三個屬四個種。

其中美國鱟分佈喺大西洋沿岸。另外三種分佈喺東亞至東南亞一帶。其中中國鱟分佈喺日本、韓國、中國長江以南沿海。南方鱟分佈喺香港、泰國、馬來西亞沿岸至印度孟加拉灣。圓尾鱟就分佈喺東南亞沿海至印度孟加拉灣。

生活習性 
馬蹄蟹仔會喺潮間帶嘅沙灘生活幾年。長大後就會離開岸邊，游到海底入面。直到繁殖期先喺潮漲時間游返上岸度交配，然後再游到海裏面。當佢知道有敵人時，會即刻潛入沙入面，等敵人見唔到佢。

食啲乜 
最鍾意食蟲、軟體動物同死魚。佢哋響沙上爬行時，會用第一對鉗形嘅腳嚟搵食。然後用其他有毛嘅腳將食物擺落口。佢個口就係響身體中間。

香港蛛形目

節肢動物門
肢口綱
劍尾目